
PARLAMENTUL ROMÂNIEI

CAMERA DEPUTAŢILOR
       Comisia pentru drepturile omului culte,                                Bucureşti,  21 iunie 2011                                                       şi problemele minorităţilor naţionale                                     Nr. 25/381                                                                                                                                                                                                                                                                                                                           

BIROUL PERMANENT

AL

CAMEREI DEPUTAŢILOR

Vă înaintăm alăturat RAPORTUL asupra propunerii legislative pentru modificarea Legii nr.677 din 21 noiembrie 2001 privind protecţia persoanelor cu privire la prelucrarea datelor cu caracter personal şi libera circulaţie a acestor date, trimisă spre dezbatere în fond, cu adresa nr. Pl-x  404 din 14 iunie 2011,  înregistrată sub nr.25/381 din 15 iunie 2011. 

                     În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE

Nicolae Păun




PARLAMENTUL ROMÂNIEI

CAMERA DEPUTAŢILOR

	COMISIA PENTRU drepturile                         Bucureşti,  22 iunie 2011                                                       
omului, culte  Şi  PROBLEMELE 

minoritĂŢilor  naŢionale                            Nr.  Pl-x  404/2011                                                                                                             
          


RAPORT
   
asupra propunerii  legislative privind modificarea Legii nr.677 din 21 noiembrie 2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date

În conformitate cu prevederile art. 95 din Regulamentul Camerei Deputaţilor, republicat, Comisia pentru  drepturile omului, culte şi problemele minorităţilor naţionale a fost sesizată spre dezbatere în fond, cu propunerea legislativă privind modificarea Legii nr.677 din 21 noiembrie 2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, trimisă cu adresa nr. Plx.  404 din 14 iunie 2011,  înregistrată sub nr.25/381 din 15 iunie 2011.
Senatul, în calitate de primă Cameră sesizată, a respins propunerea legislativă în şedinţa din 8 iunie 2011.
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu referire la prevederile art. 75 din Constituţia României, republicată.
Comisia juridică, de disciplină şi imunităţi a avizat negativ                            propunerea legislativă conform avizului Pl-x 404/2011 din 21 iunie 2011.

Consiliul Legislativ, cu avizul nr.269 din 14.03.2011, avizează favorabil iniţiativa legislativă.

Guvernul nu susţine adoptarea iniţiativei legislative de faţă.
Propunerea legislativă supusă dezbaterii are ca obiect de reglementare, în fapt,  completarea art.22 din Legea nr.677/2001 privind protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare,  cu un nou alineat potrivit căruia obligaţia notificării se va considera îndeplinită prin comunicarea unui exemplar al încheierii irevocabile de admitere a înscrierii în Registrul asociaţiilor şi fundaţiilor, de către Autoritatea Naţională de Supraveghere a Prelucrării Datelor cu Caracter Personal. 
În conformitate cu prevederile art.61 din Regulamentul Camerei Deputaţilor, republicat, membrii comisiei au examinat propunerea legislativă, în şedinţa din 21 iunie a.c. 
La şedinţa Comisiei au fost prezenţi 13 deputaţi din totalul de 13 membri. 
Deşi invitaţi, la dezbateri nu  au participat  nici  iniţiatorul propunerii legislative şi nici reprezentaţii Autorităţii Naţionale de Supraveghere a Prelucrării Datelor cu Caracter Personal şi cei ai Ministerului Justiţiei. 

În urma examinării propunerii legislative, a avizelor sus-menţionate şi a punctelor de vedere exprimate, membrii comisiei au hotărât, cu unanimitate   de voturi   (1 abţinere), să propună plenului Camerei Deputaţilor respingerea propunerii legislative privind modificarea Legii nr.677din 21 noiembrie 2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date.
În raport cu obiectul şi conţinutul său, propunerea legislativă face parte din categoria legilor ordinare.          

PREŞEDINTE,                                                    SECRETAR ,

Nicolae PĂUN                                                    Sergiu ANDON
                 Întocmit :

                 Şef birou 

                 Onesia Babeş    

